ตลาดหุ้นเอเชียปรับตัวผันผวนเช้านี้ ตลาดจับตาการเจรจาปัญหาหนี้กรีซ
ตลาดหุ้นบางแห่งดีดตัวขึ้นขานรับการปิดบวกของตลาดหุ้นสหรัฐ หลังจากมีรายงานว่าภาคเอกชนของสหรัฐมีการจ้างงานเพิ่มขึ้นเกินคาดในเดือนพ.ค. ขณะที่ตลาดบางแห่งร่วงลงเนื่องจากความวิตกกังวลเกี่ยวกับปัญหาหนี้กรีซ
4 มิ.ย. 2558

ผู้สื่อข่าวรายงานว่า ตลาดหุ้นเอเชียปรับตัวผันผวนในช่วงเช้านี้ โดยตลาดหุ้นบางแห่งดีดตัวขึ้นขานรับการปิดบวกของตลาดหุ้นสหรัฐ หลังจากมีรายงานว่าภาคเอกชนของสหรัฐมีการจ้างงานเพิ่มขึ้นเกินคาดในเดือนพ.ค. ขณะที่ตลาดบางแห่งร่วงลงเนื่องจากความวิตกกังวลเกี่ยวกับปัญหาหนี้กรีซ
โดยดัชนี KOSPI ตลาดหุ้นเกาหลีใต้เปิดวันนี้ที่ 2,070.49 จุด เพิ่มขึ้น 7.33 จุด, +0.36% ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,539.94 จุด เพิ่มขึ้น 66.43 จุด, +0.32% ดัชนี SSE Composite ตลาดหุ้นจีนเปิดวันนี้ที่ 4,912.95 จุด เพิ่มขึ้น 2.97 จุด
ส่วนดัชนี PSE Composite ตลาดหุ้นฟิลิปปินส์เปิดวันนี้ที่ 7,561.65 จุด ลดลง 0.02 จุด, 0.00%  +0.06% ดัชนี HSI ตลาดหุ้นฮ่องกงเปิดวันนี้ที่ 27,645.36 จุด ลดลง 12.11 จุด, -0.04% ดัชนี FBMKLCI ตลาดหุ้นมาเลเซียเปิดวันนี้ที่ 1,742.02 จุด ลดลง 7.15 จุด, -0.41% ดัชนี FTSE STI ตลาดหุ้นสิงคโปร์เปิดวันนี้ที่ 3,344.13 จุด ลดลง 5.71 จุด, -0.17% ดัชนี TAIEX ตลาดหุ้นไต้หวันเปิดวันนี้ที่ 9,537.09 จุด ลดลง 19.43 จุด, -0.20%
สำหรับภาวะการซื้อขายในตลาดหุ้นเอเชียเป็นไปอย่างผันผวน โดยตลาดหุ้นบางแห่ง รวมถึงตลาดหุ้นญี่ปุ่น ดีดตัวขึ้นขานรับการปิดบวกของตลาดหุ้นสหรัฐ หลังจากออโตเมติก ดาต้า โพรเซสซิ่ง อิงค์ (ADP) ระบุว่า ภาคเอกชนของสหรัฐมีการจ้างงานเพิ่มขึ้น 201,000 ตำแหน่งในเดือนพ. ค. และสูงกว่าที่นักวิเคราะห์คาดการณ์ว่าจะเพิ่มขึ้น 200,000 ราย
อย่างไรก็ตาม ตลาดหุ้นหลายแห่งในภูมิภาคเอเชีย รวมถึงตลาดหุ้นฮ่องกงและตลาดหุ้นสิงคโปร์ เปิดตลาดอ่อนแรงลง เนื่องจากนักลงทุนยังคงวิตกกังวลเกี่ยวกับปัญหาหนี้กรีซ ในขณะที่กรีซใกล้จะครบกำหนดการจ่ายหนี้มูลค่ากว่า 300 ล้านดอลลาร์ให้กับกองทุนการเงินระหว่างประเทศ (IMF) ในวันพรุ่งนี้